Lav et referat af nedenstående tekst:

Tekst:
Onsdag formiddag klokken 11.20 skred Nordjyllands Politi til anholdelse af to 36-årige mænd på deres respektive bopæle i Østervrå og Flauenskjold. De er begge blevet sigtet for drabet på den savnede 22-årige kvinde Mia Skadhauge Stevn, som sidst er set i live søndag morgen - men hun er endnu ikke fundet, så hvorfor er de to mænd nu sigtet for drab? Det forklarer politikommissær Frank Olsen, der er leder af efterforskningen hos Nordjyllands Politi på denne måde: - Grunden til, at vi sigter for drab, er, at vi ikke har fundet Mia endnu, og det er højst usædvanligt. Mia er kendt som en omsorgsfuld pige, der altid ville give besked til veninder eller forældre, og nu går vi ind i fjerde døgn, hvor vi ikke har hørt fra Mia, lyder det fra Frank Olsen der yderligere fortæller, at man ikke har indikationer om, hvor man skal lede efter Mia. Artiklen fortsætter efter videoen - Nu begynder vi at koncentrere indsatsen om de to anholdtes bopæle og der skal vi lave en lang række undersøgelser og ransagninger for at se om vi kan finde spor efter Mia, fortæller Frank Olsen. Håber stadig at finde Mia i live De to anholdte er blevet sigtet for drab, og det er ifølge politikommissæren alene, fordi hun har været savnet i så lang tid, som det er tilfældet. Der er ikke andre indikationer på, at hun ikke er i live længere. - Jeg håber selvfølgelig, at Mia er i live, og at vi finder hende i live, men formodningen, om at hun har været udsat for en forbrydelse, stiger i takt med, at tiden går, siger Frank Olsen. Vil fortsat gerne høre fra vidner Ifølge Frank Olsen er der indtil videre, selvom det er tidligt i efterforskningen, ikke noget, der tyder på, at Mia Skadhauge og de to anholdte mænd fra Vendsyssel har haft en forudgående relation, og årsagen til, at Mia steg ind i den mørke bil søndag morgen klokken 06.09, står derfor stadig hen i det uvisse. Vidner, der har set den mørke bil på Vesterbro i Aalborg omkring dette tidspunkt - og endnu bedre; vidner, der har set hvor bilen kørte hen, er Nordjyllands Politi stadig meget interesserede i at høre fra og de opfordres til at kontakte politiet på telefon 114. Hvor kørte den mørke bil hen, efter at have samlet Mia op? De to anholdte skal nu, fortæller Frank Olsen, afhøres grundigt ligesom de tekniske undersøgelser og den øvrige efterforskning fortsætter. De to 36-årige mænd, der er anholdt og sigtet for drab i sagen om Mia Skadhauge Stevn, fremstilles torsdag klokken 11.00 i grundlovsforhør ved Retten i Aalborg. Det bekræfter anklager Mette Bendix ifølge TV 2 overfor Ritzau. TV2 Nords reporter er til stede i Flauenskjold:

Referat:
Selvom 22-årige Mia endnu ikke er fundet, har Nordjyllands Politi alligevel valgt at sigte to mænd for drab, som stilles for grundlovsforhør torsdag formiddag.